== IP камери ==\nПоддръжката на IP камери не се отличава от технологията за свързване на стандартна Web камера. Необходимо и достатъчно условие е да има съответен Windows драйвер и устройството да може да работи с текущата версия на операционната система. Тъй като [http://microinvest.net/BG/Софтуер-Склад-Pro-Light Microinvest Склад Pro Light] използва стандартен Windows драйвер, програмата не се интересува от технологията за връзка и комуникира чрез инсталирания драйвер.\n== Изображение в реално време ==\nВерсия от 14:42, 1 ноември 2012\nВ двете си разновидности Microinvest Склад Pro Light (Търговски обект и Ресторант) позволява използване на Web камера за моментално наблюдение на обекта. Функцията е аналогична на предаване на изображение в продукт за обмен на съобщения, без запис на видеопотока. Цялото видео е в реално време без възможност за преглед в последващ момент.\nСъществуват ресторанти с няколко зали, градини и отделни етажи. Поставянето на Web камера позволява пълното наблюдение за текущата обстановка в ресторанта без разкарване на сервитьорите. Web камерата е насочена към друга зала и само чрез един бутон могат да се видят състоянието на масите и клиентите. По същият начин се проверя наличието на нови клиенти в залата или дори на по-горен етаж.


ИЗВЪНРЕДНО В ПИК: Почина Жак Ширак (ВИДЕО НА "ЛЬО МОНД") -...\nИЗВЪНРЕДНО В ПИК: Почина Жак Ширак (ВИДЕО НА "ЛЬО МОНД")\nБившият френски президент Жак Ширак е починал, съобщава агенция Франс прес. Той е издъхнал тази сутрин. До него е било семейството му, се казва в изявлението.\nЖак Ширак беше президент на Франция два мандата - от 1995 до 2007 г.\nПричината за кончината на бившия държавен глава все още не се съобщава.\nБог да го прости човекът.За разлика от нашите богоизбрани гащници,французите винаги са имали управляващ елит,за които интересите на франция,са били приоритет.\n......И двете неща не са верни.\n...............УМРЕ НАИ ПОСЛИ ТАЯ ПАДКА !......НАИ ТООЧНО СФИНЗКИ ЛЕБЕД !.......\nФранцузите са националисти,но Жак Ширак беше истински патриот! Лека му пръст!\nДа го духатe- хейтари прости !\nТе не са си разстреляли интелигенцията за разлика от нас!\nОбщо гласували: 10645\nДиетата на Мерилин Монро излезе наяве 57 години след смъртта ѝ! Вижте как холивудската икона е поддържала форма 21556 5 ретроградни планети ни сриват психически през октомври 71705 Кахраман отказал помощ на болната си сестра 43500 Спомени от соца: Вместо за Бог да прости, пихме за здравето на „починалия” дядо Гешо 26861 Всеки болен ли е лъжец, господа от бизнеса? 104405 ДРАМА: Бонка от „Пътят на честта“ мизерствала 5 години 112916 Гадателката на Берлускони Теодора Стефанова: Българите от чужбина ще се върнат след 10 години! 157127 Майка Мария цери диабет с 40 маслини


Китайският план за цифров юан пречи на най-големите пазари на биткойн - Bloomberg\nКитай може да забрани инвестициите е тетър, което ще създаде ликвиден шик, смятат анализатори\n12:30 | 6 март 2021\nВ Китай може да създаде проблеми за бурното рали на биткойн, докато нацията напредва с усилията за създаване на цифрова версия на своята валута.\n„Това е така, защото евентуалното пускане в обращение на виртуалния юан може да повлияе на криптовалутните пазари, ако китайските власти затегнат регулациите едновременно с това“, смята Филип Гилеспи, главен изпълнителен директор на B2C2 Japan.\n„Цифровият юан ще бъде един от най-големите рискове в крипто света“, заяви Гилеспи, който преди това е работил за Goldman Sachs Group Inc., в интервю, цитиран от Bloomberg.\nСилата на централните банки да емитират виртуални пари и да забраняват ползването на конкурентите им е един от ключовите рискове за крипто сектора. На китайските граждани вече е забранено да конвертират юани в токени, но практиката продължава под масата, използвайки тетър, цифрова монета, фиксирана към долара. След това от тетър парите се насочват към биткойн и други токени.\nВолатилността на биткойн нараства заедно с неотдавнашното покачване на цените. Графика: Bloomberg\nПроектът на закон за народната банка на Китай, който поставя началото на виртуални юани, включва разпоредба, забраняваща на физически и юридически лица да правят и продават токени. През последните дни китайската Вътрешна Монголия забрани добива на криптовалута.\nПривържениците на тетър омаловажават загрижеността, като казват, че дигиталните валути на централната банка (CBDC)няма да означават края на стейбълкойните.\n„Успехът на тетър предостави план за това как CBDC може да работи“, каза Паоло Ардоино, главен технологичен директор на Tether and Bitfinex. „Освен това CBDC е малко вероятно да бъдат достъпни в публични блокчейн като етър и биткойн", смята той.\nСтойността на биткойн се повиши петкратно през последната година и достигна рекорд над 58 000 долара миналия месец. Ралито раздели мненията, като някои твърдят, че се появява нов клас активи, а други виждат чист хазарт на инвеститори на дребно и спекулативни професионалисти.\nТетър е също толкова противоречив токен. Въпреки това в скорошен доклад на JPMorgan Chase & Co. се казва, че вероятно ще има „сериозен ликвиден шок за по-широкия пазар на криптовалути“, ако възникнат проблеми, които засягат „желанието или способността както на местните, така и на чуждестранните инвеститори да използват тетър“.\nОт своя страна Гилеспи заяви, че тетър е „много рисков актив“ и е възможен „масивен ликвиден шок“, ако Китай го забрани. „Това, което ще се случи, е, че ще има масивна паническа продажба“, каза той.


Читать онлайн книгу Досиетата „Орегон“ - Clive Cussler бесплатно. 13-я страница текста книги.\nЭлектронная библиотека книг » Clive Cussler » Досиетата „Орегон“ » Текст книги (страница 13)\nТекст книги "Досиетата „Орегон“"\nСоавторы: Джак Дю Брул\nМладежът мислеше, че отиват в Съединените щати, страната на благополучието и неограничените възможности, наречена Златната планина. Еди не знаеше за къде са се насочили, но беше сигурен, че не е за Щатите. „Илюшин“ нямаше пробег да стигне дотам. Освен това Еди изпита потискащото чувство, че на нелегалните емигранти, които бяха намерили удавени в Японско море, им е провървяло.\n– Ще разберем, когато пристигнем, приятелю – отвърна той и затвори очи пред мисълта за неизбежното.\nКабрило и екипът му прекараха уикенда в подготовка за отвличането, работеха на строежа под прикритието на мрака. Преместването на тонове цимент беше изтощителен труд и им отне цялата нощ в петък и част от вечерта в събота. Рискът отговорникът да провери обекта през почивните дни беше минимален, тъй като торбите с цимент бяха нещо обикновено за работната зона. Оставиха залагането и свързването на експлозивите за събота през нощта. Бяха експерти по разрушенията, така че свършиха бързо и в полунощ бяха готови да се върнат в склада, който Хуан беше наел в едно градче на двадесетина мили северно от Цюрих.\nКабрило изпрати останалите с колите, които щяха да използват в операцията, а двамата с Линкълн изостанаха с камиона с ремаркето за последна проверка. В късния час по улиците нямаше минувачи, които да се запитат защо шофьорът на камиона заключва партньора си в ремаркето. Линкълн затвори вратите и Хуан се свря в единия ъгъл на модифицираното ремарке, за да не се подмята насам-натам. Беше капнал от умора и ставите му пукаха, докато се отпускаше на пода. Миг по-късно двигателят на големия МАН забръмча и камионът потегли. Кабрило имаше фенерче, но отекващият метален контейнер си беше клаустрофобичен. Моторът и системата макари, прикрепени за тавана, изглеждаха идеално – Линкълн лесно можеше да ги контролира от кабината.\nКабрило включи портативното радио, но не намери станция на никоя честота. Мобилният му телефон също нямаше сигнал.\n– Не ме чувате – каза той на безмълвното устройство. – Добре.\nБяха инсталирали в ремаркето заглушители и предаватели за активни смущения, за да го изолират от електронни сигнали. Линкълн и Хали Казим бяха изпробвали техниката в склада, но Хуан искаше да се увери, че системата работи в границите на града, където покритието на мобилните телефони беше по-пълно. Това беше поредният детайл, който нямаше да остави на прищевките на Закона на Мърфи.\nПо време на половинчасовото пътуване непрекъснато проверяваше дали телефонът няма да проработи. Накрая спряха и Линкълн го отключи. Хали вече бе затворил вратите на склада.\n– Има ли връзка? – попита едрият мъж.\n– Не – отвърна Кабрило и щом слезе, погледна екранчето. – Е, тук вече има. Микробусът с Рудолф Исфординг трябва да е на позиция не по-късно от осем и петнадесет. Искам да сме готови до седем и тридесет. Джулия обади ли се?\n– Обадиха се, докато ти беше в камиона – каза Хали. – Съпругата на Исфординг е приспана и Джулия се връща в хотела. Ще ни чака пред затвора в седем и ще се свърже с нас веднага щом микробусът излезе от двора.\n– Добре. Тя ще ги следи до града. Линкълн, ти ще чакаш в камиона зад строежа. Колата за бягство на място ли е?\n– Лично я паркирах – отговори Казим. – И три пъти проверих всичко.\nКабрило кимна. Можеше да го очаква.\n– Единственото незаконно нещо, което сме направили до тази вечер, е, че подменихме съпругата на адвоката, и дори това вероятно не противоречи на закона. Утре сутринта обаче ще нарушим всички закони в швейцарския наказателен кодекс. Ако операцията се обърка, всеки, който бъде арестуван, ще лежи поне двайсет години в затвора „Регенсдорф“.\nХората му разбираха опасността. За това им плащаха, но Хуан винаги им припомняше какви са рисковете, преди да пристъпят към действие. Е, сега вече Хали, Линкълн и другият наемник на Корпорацията, бившият парашутист Майкъл Троно, бяха инструктирани.\nУтрото на следващия ден беше сиво и студено. Когато стигнаха до предварително определените постове, заръмя. Малцината минувачи се бяха свили в шлифери или под чадъри. Вместо да е проблем, лошото време беше благословия, защото сутрешното движение беше слабо.\nХуан не срещна неприятности да влезе в строежа. В края на краищата това беше третото му нахълтване и стартирането на големия мотор, захранващ крана, беше лесно. Катеренето по кулата го накара да се поизпоти и да се разтрепери, но за щастие в кабината на крана имаше отопление. Той го включи и пийна кафе от термоса, докато чакаше. На врата му бяха окачени инфрачервени очила.\nДжулия отново се обади и ги информира, че бронираният микробус, превозващ Рудолф Исфординг, ще е на място след десет минути. От наблюдателния си пост високо над улиците Кабрило го забеляза пет пресечки, преди да стигне до строежа. Линкълн беше паркирал камиона с ремаркето зад калната работна площадка. Хуан видя, че от комина излиза пушек – Линкълн чакаше с включен двигател. Хали и другите бяха в колата за бягство, малък пикап, който бяха купили на старо от една компания за транспортиране на мебели в Люцерн. Кабрило не ги виждаше, но знаеше, че също имат инфрачервени очила и противогази.\nОтново огледа строителната площадка. Навсякъде имаше купчини материали и препълнени с отпадъци контейнери. Багерите и булдозерите бяха притихнали. Около фургона нямаше движение: още никой не беше дошъл на смяна. Ако се придържаха към графика от предишната седмица, първият работник щеше да пристигне половин час след отвличането. Седеметажната сграда беше тъмен скелет от стомана и бетон в сумрака и дъжда. Кабрило не виждаше, но знаеше къде хората му са поставили експлозивите.\nМобилният му телефон иззвъня.\n– Аз съм, Хуан – каза Джулия Хъксли. – Микробусът на Исфординг току-що спря. Едното ченге от първата кола слезе да обсъди нещо с шофьора. Чакай малко. Мисля, че всичко е наред. Полицаят се връща в колата си. Тръгнаха. След секунда ще ги видиш.\nДалеч долу на улицата се появи полицейска кола, последвана от бронирания микробус и втора патрулка. Не бяха включили сините лампи и сирените и пълзяха наред с останалите превозни средства.\n– Време е за шоу – каза Кабрило по кодирания предавател, избърса потта от дланите си и хвана лостовете.\nВъпреки че не беше работил с кулокран и височината правеше разстоянията малко измамни, той бе управлявал дерик и други кранове в морето и беше сигурен, че ще се справи. Премести дългата тридесет метра стрела над улицата. Тежката стоманена кука се спусна на петнадесет метра от калдъръмената настилка.\n– Виждам ги в огледалото – съобщи Хали от колата за бягство.\n– Всички да си сложат очилата.\nКабрило успя да различи разкривените детайли и на първо място инфрачервената стробоскопична лампа на куката на крана. Тя не се виждаше без очила, но блесна като сигнална ракета в прибора. Подобна технология позволяваше на изтребителите „стелт“ да хвърлят бомби с прецизна точност във всякакви климатични условия.\nНякакво движение привлече вниманието му. Той погледна към улицата и видя, че зад ъгъла зави ферари и се стрелна по пътя. Караше поне със сто километра в час, навлизайки в забранената лента на двупосочната улица. Гърленият рев на ауспуха отекна в каньона от барокови сгради и стигна до Хуан, на тридесет метра височина в кабината на крана. Той изчисли скоростта и разстоянието и разбра, че ниската спортна кола ще изпревари първата полицейска патрулка в решаващия момент. Ако Хали минеше пред ферарито, сблъсъкът не само щеше да смачка произведения в Италия автомобил и да убие шофьора, но и щеше да изблъска микробуса с Исфординг встрани от пътя на полицейската кола и да позволи на конвоя да мине през старателно устроената засада.\n– Хуан? – разтревожено попита Хали.\nКолкото и да не искаше да мести крана от внимателно изчислената му позиция, Кабрило трябваше да действа. Дръпна лоста и дългата стрела започна да се премества хоризонтално. Когато стигна до желаната позиция, Хуан натисна бутона. Тежкият хиляда и петстотин килограма механизъм с куката стремително се спусна от небето.\nШофьорът на ферарито нямаше как да види падащата отгоре тежест, така че имаше само секунди, за да реагира на масата стомана, която се стовари на улицата и издълба тридесетсантиметров кратер на десет метра пред него. Наби спирачки, завъртя волана надясно и се удари в полицейската кола. Кабрило натисна друго копче и куката се вдигна от улицата в облаци от прах, разби предното стъкло на автомобила за един милион долара и обели покрива му като на консерва риба, докато той минаваше под нея. Задната гума на ферарито хлътна в дупката. Спортният автомобил се наклони на една страна и отново блъсна патрулката. Двете коли се разтресоха и спряха.\nХали Казим сигурно виждаше всичко в огледалото, но това не отвлече вниманието му. Щом първата патрулна кола го задмина, той настъпи газта и потегли, като закачи задната й броня. Патрулката се завъртя и блокира тясната улица.\nШофьорът на бронирания микробус с Рудолф Исфординг удари спирачки и едва избегна сблъсъка с полицейската кола. Джулия Хъксли спря колата си напреки на улицата, за да му попречи да излезе на задна скорост от капана.\nА Кабрило задейства експлозивите, които бяха поставили в недовършената сграда.\nНасочените взривове бяха разположени така, че да постигнат максимален ефект. Силата им беше насочена към натрупаните на етажите торби цимент. Всяка последователна експлозия отгоре надолу вдигна уголемяващ се сив облак прах, изригващ от сградата в сцена, напомняща за рухването на кулите близнаци в Ню Йорк. За няколко секунди ситният прах образува непроницаема завеса, която се вдигна на шестдесет метра над улицата и покри района в радиус от две преки. Щяха да минат поне десет минути, докато лекият ветрец разчисти облака. А дотогава никой нямаше да може да види нищо на улиците около строежа.\nБез да обръщат внимание на писъците на минувачите, Хали Казим и хората му изскочиха от пикапа. Всички носеха стоманени въжета с инфрачервени лампи на двата края. Противогазите филтрираха циментовия прах, но въпреки това усещаха вкуса му, когато си поемаха дъх. Инфрачервените очила им позволяваха да виждат спускащата се кука, но що се отнасяше до останалото, сякаш бягаха през бушуващ пожар.\nШофьорът на бронирания микробус сигурно беше обучен как да си пробие път и да избяга от местопроизшествие и вероятно вече се опитваше да го направи, когато Кабрило взриви експлозивите.\nХали стигна до предната част на микробуса, провря въжето около моста и се покатери на покрива с двата свободни края. Вдигна глава. Инфрачервената лампа на куката се рееше в сивия облак като звездица в облачна нощ. Хората му бяха прокарали другите въжета около двете задни оси и му подадоха краищата. Щом си свършиха работата, смъкнаха екипировката си и изчезнаха в уплашената тълпа. Уплашените минувачи бяха покрити с циментов прах и приличаха на призраци в мъгливо тресавище.\nХуан премести куката точно над съзвездието от инфрачервени светлини на бронирания микробус и видя, че леко се придвижиха, когато Хали стъпи на покрива.\n– Идеално. – Гласът на Хали беше заглушен от противогаза. – Точно над мен си. Спусни куката още три метра.\n– Прието, спускам три метра. – Кабрило спусна куката; внимателно наблюдаваше как двете точки инфрачервена светлина се сляха. Без лампите откриването на микробуса в гъстата вихрушка от прах щеше да е невъзможно.\n– Стой. – Хали закачи въжета за тежката кука. – Давай сега, микробусът е твой. Дай ми секунда да изчезна и го дръпни.\nАмериканецът от ливански произход скочи на земята и потокът бягащи хора тъкмо щеше да го отнесе, когато от облака прах внезапно се появи ченге. На Казим му се стори, че се гледат цяла вечност. Полицаят отвори широко очи, когато най-после осъзна, че Хали държи противогаз. Казим обаче позволи реакцията му да се ограничи само с това. Липсваше му обучението в бойни изкуства на Еди Зенг, така че се наложи да се задоволи само с бърз ритник в слабините на ченгето и после да хукне.\nУспя да измине само няколко метра, когато забеляза, че от втората кола слиза друго ченге. Полицаят беше зашеметен от катастрофата и експлозията, но бе запазил присъствие на духа и стискаше фенерче и автоматичен пистолет. Докато се измъкваше от колата, видя, че Хали бяга в бурята от циментов прах, разпозна арабските му черти и светкавично направи заключение. Опита се да вдигне оръжието си над вратата, въпреки че ъгълът беше неудобен. Хали се хвърли към вратата, блъсна я, счупи глезена на ченгето и го прикова за миг. Посегна към пистолета, но видя, че полицаят го стиска здраво, и заби лакът в лицето му. После изби оръжието и отново хукна. Изпадналият в безсъзнание полицай остана да лежи на улицата.\nХуан Кабрило дръпна лоста. Въжетата се опънаха за миг, после тежкият седем тона брониран микробус се отлепи от земята. Когато го вдигна на десет метра, Хуан натисна лоста и завъртя стрелата обратно на часовниковата стрелка; наблюдаваше как яркият блясък на инфрачервената лампа се обръща в сумрака. Намали скоростта, когато микробусът увисна над камиона, в който чакаше Франклин Линкълн.\nДокато се подготвяха в склада, Линкълн и Хали бяха разрязали покрива на ремаркето по дължина с оксижени и бяха монтирали двете парчета на панти така, че да могат да се отварят нагоре. В ъглите бяха поставили инфрачервени лампи. Прахолякът вече започваше да се сляга и гледката през стъклата на кабината се проясняваше, но в долната част на камиона циментът все още се стелеше на талази. Хуан обаче ясно виждаше правоъгълника от светлини през очилата си и внимателно спусна бронирания микробус.\nЛинкълн чакаше на покрива на кабината на камиона и веднага щом гумите на микробуса опряха на пода на ремаркето, скочи да откачи куката. След това се обади на Кабрило да изчезва, седна зад волана, включи на първа скорост и натисна копчето на дистанционното управление, за да затвори покрива.\nПазачите вече бяха изолирани и дори да се обадеха за помощ, не можеха да кажат нищо, защото не бяха видели нищо в бурята от прах. Полицията пък щеше да е заета поне няколко часа, докато не се разбере, че това не е терористична атака.\nХуан бързо слезе по стълбата на кулокрана. От експлозията до отвличането на бронирания микробус беше изминала една минута и четиридесет и седем секунди – деветнадесет по-малко от очакваното, но пък все пак Кабрило работеше с най-добрите хора в професията. Хуан се прехвърли през телената ограда и скочи на тротоара.\nУлицата беше притихнала, нямаше хора. Белезникав прах покриваше всичко като вулканична пепел. Кабрило излезе от най-гъстата вихрушка от цимент и смъкна очилата. Вече чуваше сирените на полицейски коли. Приближаваха се. Светлините им прорязваха прашния облак като лъчи на морски фар.\n– Какво стана? – попита някакъв англичанин, застанал пред едно кафене. Дрехите му бяха чисти, за разлика от прашните дрехи на Кабрило.\n– Инцидент в строежа – отвърна Хуан и се закашля.\n– Господи! Има ли пострадали?\nКабрило погледна слягащия се облак и каза:\nЗнаеше, че този път казва истината.\nРудолф Исфординг донякъде знаеше как руснаците ще организират спасяването му, така че не се стъписа като пазача в микробуса, когато чуха изсвирването на спирачки и трясъка на метал от сблъсъка на улицата. Микробусът изведнъж спря, но когато миг по-късно сградата до съдебната палата, изглежда, се срути, Исфординг наистина се уплаши.\nНе виждаха нищо през прозорчетата и не разбираха какво става. Микробусът изведнъж се заклати. Двамата усетиха слабата центробежна сила, сякаш минаваха по лек завой. И после движението спря. Бусът се залюля като махало и се разтресе, после се чу слаб механичен вой, последван от силен трясък над главите им.\nСлед секунди отново усетиха, че се движат. Този път обаче Исфординг беше сигурен, че пътуват. Навън не се виждаше нищо, освен мрак. Пазачът опита да се обади по мобилния си телефон, но нямаше сигнал: можеше да общува само с двамата мъже в кабината, като удря по преградата, която ги разделяше.\nПътуваха около половин час. Вероятно излизаха от града. Камионът увеличи скоростта, когато излезе на магистралата, а после намали и няколко пъти зави. След това спряха. Исфординг реши, че са пристигнали там, където го водеха руснаците Юрий Зайцев и Людмила, която се беше представила за Кара.\nДвамата с пазача мълчаливо чакаха. Минутите се влачеха мъчително бавно.\nОнова, което адвокатът не можеше да види, беше, че Линкълн и останалите чакат Хуан. Щом Кабрило спря мерцедеса между камиона и фолксвагена на Джулия, Хали затвори вратите. Небето беше облачно въпреки светлината, проникваща през матовите прозорчета, грамадният склад тънеше в сенки. Хали светна няколкото лампи на тавана, но мракът не се разсея.\nМерцедесът беше покрит с прах, Кабрило също беше целият мръсен. Избърса лицето си с мократа кърпа, която му подаде Джулия, и изпи почти литър вода.\n– Дотук добре – каза на хората си. – Изглежда, никой не е имал проблеми, така че да отворим консервата и да приключваме. Линкълн, не видях на коя страна гледа микробусът, когато го спуснах на камиона.\n– Към задните врати.\n– Е, това малко ще улесни нещата.\nКабрило взе две гранати и автомат „Хеклер и Кох“ и го преметна през рамо. Гранатите бяха фалшиви, предназначени за учение, но на външен вид не се различаваха от истинските. Раздаде черни маски на всички и нахлузи една на главата си така, че да се виждат само очите и устата му. Останалите също се въоръжиха с пистолети и автомати.\nСлед като всички бяха готови и застанаха пред задната част на ремаркето, Кабрило преброи до пет и рязко отвори вратите. Хората му нахлуха вътре, скочиха върху предния капак на микробуса, размахаха оръжията си и закрещяха неразбираемо. Швейцарският шофьор и пазачът бяха извадили служебните си оръжия, но през бронираното стъкло не можеха да направят нищо. Шофьорът понечи да запали мотора и да се опита да изкара микробуса от ремаркето, но Хуан се втренчи злобно в него през предното стъкло и му показа гранатите.\nПосочи мъжете вътре един по един, после вратите, и издърпа предпазителя на едната граната. Намеренията му бяха ясни.\nПазачите запазиха предизвикателния си вид, но знаеха, че не могат да направят нищо. Оставиха оръжията си на таблото и бавно посегнаха към дръжките на вратите. Щом излязоха, ги оковаха с пластмасови белезници, вързаха им очите и им запушиха устата. Хали дръпна връзката ключове от колана на шофьора и я хвърли на Хуан.\nКабрило се покатери на покрива на бронирания микробус и леко скочи на пода на камиона. На петия опит налучка правилния ключ, но преди да го превърти, кимна на един от хората си.\nАко нещо се объркаше, Кара и Рудолф Исфординг не биваше да дадат едно и също описание на Юрий Зайцев, така че се бяха уговорили специалистът по Общи операции Майкъл Троно да извика на английски със силен руски акцент.\n– Да слуша пазачът на хер Исфординг там вътре. Двамата ти другари са обезвредени. Няма да пострадат, ти също. Ще отворя малко вратата, за да хвърлиш оръжието си. Ако не го направиш, ще използвам сълзотворен газ. Разбра ли?\n– Разбрах – отвърна пазачът.\n– Хер Исфординг, какви оръжия има пазачът?\n– Само револвер – отговори адвокатът.\n– Добре. Извади ли го от кобура?\n– Много разумно – отбеляза Троно. – Хер Исфординг, вземете револвера и се приближете до задната врата. Сега ще я открехна. Хвърлете оръжието навън.\nКабрило открехна тежката врата и черният револвер изтрака в задната броня. Хали и Джулия стояха до него с насочени оръжия. Хуан им кимна и широко отвори вратата. Уплашеният пазач беше наясно какво става и беше преплел пръсти зад тила си. Хали му сложи белезници, запуши му устата и му върза очите, а Джулия помогна на дебелия адвокат да слезе. Изблъскаха пазачите в задната част на буса и Кабрило ги заключи.\nИсфординг видя петима въоръжени командоси, някои с работни дрехи, други в черно. Една от петимата беше жена и той предположи, че е Людмила.\n– Кой от вас е Юрий Зайцев? – нетърпеливо попита Исфординг.\n– Аз – отвърна единият командос. Дрехите му бяха целите в сив прах. Той си свали маската и адвокатът видя, че и лицето му е изцапано. Косата му беше червеникава, както му бяха казали, имаше късо подстригана брада.\n– Господин Савич ти изпраща поздрави, Рудолф. Разбира се, не можа да те посрещне лично, но скоро ще го видиш. В задната част на склада има кабинет. Людмила ще те заведе там. Тръгваме след няколко минути.\nДжулия беше свалила маската си, за да може адвокатът да види, че е жената, която познаваше като Людмила.\n– Благодаря. – Исфординг стисна ръката й. – А съпругата ми? Кара?\n– Друг екип я взима в момента – отговори Джулия.\n– Благодаря – повтори адвокатът. – Благодаря на всички, че ме спасихте.\n– Не си ранен, нали? – попита тя, когато Исфординг слезе от камиона. Линкълн беше сложил стълбичка до задната врата, за да го улесни.\n– Не. Добре съм. Но съм уплашен. Докато не дойдохте в петък, нямах представа, че палестинците ме търсят. Благодарен съм ви на всички.\nДжулия се усмихна.\n– Трябва да благодариш на господин Савич. Ние само изпълняваме заповедите му.\n– Знаех, че той е властен човек, но не знаех, че може да организира такова нещо.\nКабинетът беше скромно обзаведен. Имаше само две бюра, шкафове и изтъркан диван с тапицерия от изкуствена кожа под прозорец с матирано стъкло. Подът беше застлан с протрит линолеум и в стаята миришеше на цигари. Завесите на големия прозорец с бронирано стъкло, гледащ към склада, бяха дръпнати. Исфординг се отпусна на дивана и взе шишето вода, което му предложи Джулия.\nСлед няколко минути влезе Юрий Зайцев. Беше оставил някъде автомата, но на колана на тънкия му кръст висеше кобур.\n– Какво ще стане сега, хер Зайцев? – попита адвокатът.\n– Чакаме останалите ми хора и после тръгваме. Шофьорът на камиона мисли, че може би са го проследили, така че ще избързаме с графика. Не знаем дали палестинците не ни преследват.\n– От години не са действали извън Близкия изток – отбеляза Исфординг. – Сигурно наистина са отчаяни.\n– След смъртта на Ясер Арафат са изчезнали много пари – каза Зайцев. – Това е достатъчно, за да отчае всеки.\nАдвокатът понечи да отговори, но изведнъж навън се чу пукот и всички скочиха. След секунда се разнесе непогрешимият звук на оръжия със заглушители.\nЕдин от хората на Зайцев извика сподавено. Викът му беше заглушен от други изстрели. Зайцев извади пистолета си от кобура.\n– Стой тук – заповяда на Людмила и приведен се приближи до отворената врата.\nВ склада отекнаха още изстрели. Зайцев насочи пистолета, изруга и изстреля четири куршума. Предпазливо надникна, пристъпи навън и отново стреля в нечий тъмен силует, който тъкмо се шмугваше зад ремаркето. Обърна се да каже нещо на Людмила и в същия миг жесток откос го порази от коленете до гърдите. Ударната сила на куршумите го блъсна назад в кабинета и Зайцев се свлече върху бюрото. Гърдите му бяха облени в кръв.\nМатираният прозорец към склада се взриви в дъжд от стъкло. Куршумите свистяха в стаята, рикошираха с искри от металните мебели и откъсваха парчета от евтината ламперия. Людмила реагира бързо като котка и закри Исфординг с тялото си. В рамката на разбития прозорец се появи човек. Беше завързал на лицето си карирана кърпа, каквито носеха палестинците. Вдигна пушката срещу Людмила. Тя отскочи от адвоката и стреля първа и Исфординг видя как главата на арабина се взриви. Стената зад него се обля в кръв и розови частици мозък. В следващия миг друг мюсюлманин зае мястото му и обсипа кабинета с куршуми. Част от ръката на Людмила беше отнесена, други два куршума я улучиха в корема. Тя извика и падна на мръсния линолеум в локва от собствената си кръв.\nАтаката беше толкова светкавична и жестока, че Исфординг беше прекалено стъписан, за да помръдне. Малкият кабинет се изпълни с миризма на кръв и барут. В стаята влезе нападателят, който вероятно бе убил Зайцев. Прекрачи тялото на Людмила и го обърна с крак, за да види по-добре раните й.\n– Добра стрелба, Мохамад – каза на арабски на стрелеца на прозореца, размота кърпата от лицето си и се обърна към Исфординг. Чертите му бяха остри и опасни, черните му очи блестяха от омраза. – Знам, че говориш моя език – каза на адвоката. – Работил си за покойния президент Арафат и си скрил пари, които трябва да бъдат похарчени за борбата срещу американците и евреите.\n– Всички останали са мъртви, Рафик – докладва Мохамад. – Сградата е наша.\n– Казах ти, че някой ще се опита да освободи тази свиня от затвора. – Рафик се вторачи в Исфординг толкова заплашително, че адвокатът се напика от страх. – Трябваше само да изчакаме.\nРафик отвори сгъваем нож. Острието блесна на флуоресцентната светлина.\n– А сега да поговорим за парите.\nНазад к карточке книги "Досиетата „Орегон“"\nАвтор: Гонсало Бальестер


Екстремният пианист Кай Шумахер идва във Варна – Арт Варна\nЕкстремният пианист Кай Шумахер идва във Варна с квартет „Сигнум” на 22.09.\nКай Шумахер, снимка личен архив\nНа 22 септември в Зала 1 на Фестивалния и конгресен център Варна публиката на морския град ще стане част от музикалното шоу на саксофонен квартет “Сигнум” и Кай Шумахер, в което пианото се превръща в звуково чудовище, а петимата музиканти преобръщат представите за класика.\nКонцертът ще открие Европейския музикален фестивал Варна 2021.\nПетима музиканти със силно присъствие на европейската сцена откриват 18-ото издание на Европейския музикален фестивал Варна 2021 на 22 септември, сряда, в Зала 1 на Фестивалния и конгресен център. Заедно с харизматичната четворка на саксофонистите от “Сигнум” варненската публика ще срещне още един забележителен артист – пианиста Кай Шумахер от Германия. Музикантите са обединени в премиерния проект “Goldberg Nights”, вдъхновен от „Голдберг вариации” на Йохан Себастиан Бах, който миксира в един въздействащ спектакъл мистични и носталгични тълкувания на темата за нощта.\nПреди да тръгне за България, Кай Шумахер разкри пред Нина Локмаджиева откъде черпи идеи за своя екстравагантен подход към пианото:\nКай Шумахер: Това, което искам да създам, е състояние на чувствено изобилие\nВие миксирате класическата музика с хитовете на ХХ век. Това ли е прекият път към сърцата на публиката от ХХI век?\nВсъщност не бих ги нарекъл „хитове“. Това е музиката, която ми е повлияла в миналото или все още ми влияе днес. И това често не е музиката, която заема предните места в мейнстрийма. Като музикант общо взето не ме интересува дали е рок, техно, минимализъм или класика. Не става въпрос за жанрове, а за емоционален подход, който мога да намеря в много различни музикални стилове.\nПрословуто е Вашето подготвено пиано – разкажете ни в какво превръщате обичайния концертен роял и какво постигате с тази метаморфоза?\nRausch! Rausch на немски може да означава много различни неща като опиянение, делириум или вълнение. Това, което искам да създам, е състояние на чувствено изобилие. Oбичам да играя с акустичното възприятие на публиката. Много хора са напълно изненадани, че всички тези различни звуци идват от вътрешността на пианото, но всъщност това не е нищо ново. Джон Кейдж постави винтове и гумички между струните още преди 70 години, за да промени звука на пиано. Това, което правя, е да третирам рояла като един вид синтезатор, така че да имам отделни части на клавиатурата със собствено специфично звучене, което съм подготвил. Например едната ръка свири „барабани“ и „синтетичен бас“, докато другата ръка изпълнява някои перкусионни акорди и мелодични линии. Това, което се получава в крайна сметка, е доста близко до представата ми за акустично техно.\nВъв Варна, на Европейския музикален фестивал ще чуем и ваша авторска музика. Черпите ли за нея вдъхновение от минали времена?\nРазбира се, аз съм вдъхновен от големите майстори от миналото, а също и от настоящето! Ако трябва да отбележа крайъгълните камъни, между които се развива моята собствена музика, бих казал, че това е странна смесица между Ерик Сати, Стив Райх, техно стил и построк, но с нотка меланхолия.\nИмате специално отношение към музиката на Америка и към рока. Как преминава тяхната енергия във вашите творби?\nСпоред мен много американски композитори на съвременна класическа музика имат по-широк кръгозор от европейските си колеги. Може би защото блусът, джазът и по-късно рок музиката винаги са били част от тяхната музикална традиция. Очарован съм от грубостта и дързостта на композитори като Джордж Ентайл или Хенри Коуел, които изпреварват своето време през 1920-те години. Да не забравяме Джордж Гершуин, който е изобретил трети поток извън класическата и популярната музика. След това имаме Джон Кейдж, който предефинира цялата концепция за музика, която композиторите на минимализма като Стив Райх или Филип Глас правят по различен начин, като превръщат музиката в трансцендентно преживяване. Мисля, че това е наистина пънк отношение и искрено ми се иска да запазя малко от него в музиката си.\nНачалото на концерта на квартет “Сигнум” и Кай Шумахер е в 19:00 на 22 септември в Зала 1 на Фестивалния комплекс.\nПроект “Goldberg Nights” се осъществява със специалната подкрепа на Националния фонд “Култура” и е колаборация между Европейския музикален фестивал Варна и ММФ “Мартенски музикални дни”. С него “Сигнум” ще гостува и в Русе на 21 септември, и във Велико Търново на 23 септември.\nБилетите са на цени от 15 до 40 лв. и са в продажба в мрежата на Eventim, за Варна и в Билетния център и сайта на Фестивалния комплекс: https://bit.ly/3nMtDra\nЕвропейски музикален фестивалКай ШумахерНина Локмаджиевасаксофонен квартет "Сигнум"\nНина Локмаджиева Музика , Фестивал 21.09.2021


Японска къща със слънчева зала | PerfectHouse\nНачало » Архитектура » Японска къща със слънчева зала\nЯпонска къща със слънчева зала\nЯпонското студио Tato Architects е построило къща в японския град Sonobe, със слънчева зала. Тази зала позволява отварянето на къщата към градината чрез плъзгане на огромна гофрирана поликарбонатна стена. Студиото в Кобе проектира сградата за парцел в новопостроен жилищен район в планинския квартал Фунай.\nКъщата със слънчева зала\nПрохладният и влажен климат в региона насърчава собствениците на жилища да издигат къщи като халета. Наподобяват нещо като подови настилки, покрити с гофрирани поликарбонатни панели, които осигуряват топли и сухи слънчеви бани.\nТези така наречени „тераси за заграждения“ често се използват като складове през зимата. Или като места за сушене на пране. Могат да се използват и като къщи.\nКъм „халето“ са вградени тераса с широки стрехи и други полуоткрити пространства във вътрешността на къщата. Планът на сградата е оформен като квадратна решетка, с вътрешни стени, разположени на 45 градуса към главните коти, използвани за разделяне на интериора на различни функционални зони. Наклонените прегради създават разнообразни пространства около периметъра на сградата. Самите прегради или са отворени към елементите, или могат да бъдат свързани с външни при необходимост.\nСлънчевата зала на западната страна на къщата е оградена от голяма окачена стена, която може да се плъзне и да превърне стаята в открит двор, свързан с градината. Преместването на стената позволява също така на верандата под стрехите на горния етаж да се превърне в допълнително вътрешно пространство, свързано с главната спалня.\nДруга триъгълна кухина от противоположната страна на солариума осигурява по-интимна тераса, покрита с остъкляване с двойна височина. То позволява дневната светлина да залее съседната жилищна площ.\nВ допълнение към отвореното жилищно пространство и откритите площи, на приземния етаж са разположени баня и стая за гости в японски стил с подове от татами.\nЪгловите стени в единия ъгъл на къщата включват входна веранда и компактно пространство за съхранение. Стълбище с отворени метални стъпала се простира от едната страна на интересната слънчева зала към спалнята, разположена под скатен покрив.\nСнимки: Tato Architects.\nJungle Keva Hotel – изживяване в джунглата на маите


Ванга, Дънов, Севрюкова: Трета световна война ще има, българите да се приберат до 2025 г! | TRG.BG\nСветът сякаш започна да се разпада, и то съвсем видимо, пред очите ни. Политиците не могат да се справят с грозната непредвидимост на събитията около нас. Божествено ли е предопределен краят на човешките илюзии? Сбъдват ли се предсказанията за Края на човечеството? Много от пророчествата за световен катаклизъм, на които довчера гледахме с насмешка, днес започват да ни плашат, защото стават реалност.\nКазала им също така, че скоро ще прибере две от децата „при себе си”. Това се сбъднало – 2 години след първото знамение умира момченцето – Франсиску, година по-късно – и сестричката му Жасинта. Остава живо само едно от децата – Лусия Сантуш, която доживява до дълбока старост – умира на 98 години. Именно Лусия предава на църквата какво им е доверила Божията майка. Първоначално отказва да разкаже какво съдържа третото пророчество, като казва, че не била сигурна дали Бог ще й разреши. По-късно обаче не само го доверява на Ватикана, но държи папската институция да го разпространи сред хората в 1960 г. Защо точно тогава, остава тайна и до днес. Но като се замислим, 60-те години са последното хубаво време в по-новата история на човечеството. Въпреки т.нар. Студена война отношенията между народите са относително хармонични. Ватикана не спазва условието на Лусия и за пророчествата от Фатима се заговори открито едва през 2000 година. И до днес третото пророчество от Фатима е забулено в дълбока тайна.\nУчителят Беинса Дуно предрича с изключителна точност ставащото днес в книгата си „Живия хляб“, написана от него през 1933 г. „…Остава още една война да има в далечно бъдеще. Ако народите не поумнеят и се отвори нова велика война, ще остане само една трета от човечеството. Ако се отвoри една война, ще измрат около 50 милиона души. Ако и тогава не поумнеят, ще се отвори нова война, още по-ожесточена, в която ще умрат 550 милиона души… Поради безумието на хората, в резултат на лошите им мисли и чувства, ще стане тази Трета расова война, която ще продължи повече от 20 години. Ще се води главно по въздух и вода, както и с бомби. Ще пострадат Ню Йорк и Вашингтон от самолети, а по-късно Ню Йорк от ракети с атомен заряд, а Вашингтон от съчмени бомби. Ще им помогнат французите, които ще ударят с ракети стартовите площадки на арабите. Когато последните тръгнат да завладяват Швейцария, ще бъдат залети от повдигащите се води и Aрабинът 666, който сега живее в Сирия, ще загине с армията си и войната ще свърши. След нея ще настане епоха на мирно развитие на останалите живи хора.”\n“ Когато светът тръгне на зле, ние ще сме малко настрани от това, което го чака!”, казва пред своя ученик – доц. Лозенски пророчицата. Друг неин изследовател и биограф – Христо Нанев, предава още от казаното от нея: „Започват световни катаклизми. 20 правителства в България\nще се сменят, преди да дойде доброто за българския народ. Дете, родено някъде около 1981 г., ще поведе България на добро”. Според Севрюкова детето е от женски пол. За жена, която ще изведе България по пътя на Доброто, говори и Ванга, както и руската предсказателка Тамара Глоба.\nГолеми умове, помнете, предстои да излязат от нашето племе. Страната ни ще стане повече от Швейцария. Ще се превърне в малък примамлив световен оазис. Българското племе никога, ама никога не ще бъде заличено от лицето на земята. Други народи, както ми се разкрива, ще изчезнат, ние – не. Помнете – никога! Събудената мощ на духа на българина е голяма. Родината ни ще се превърне в райска градина. Тези, които сега я напускат, един ден горчиво ще съжаляват.“ Казаното от Севрюкова влиза в удивителна релация с предсказанията на Нострадамус. Според четиристишията, отнасящи се за войната, той прогнозира, че славяните ще съберат армия. Той също така свързва войната с обединение между „орела“ /Съединените щати ?/ и „петела“ /Франция?/. В едно от четиристишията си прави намек за съюз между Англия, Полша и Чехословакия. Нострадамус прогнозира, че съюзниците ще спечелят и че мирът ще надделее за дълго време след това.


Понеделник, 20 Февруари 2012 11:31\tНаписано от admin\nС отминаването на зимните студове, ще настъпи дългоочакваната пролет. Като удобен момент за разкрасяване и допълване на градината, Гарден Франц е готова да помага с консултации, съвети и промоции.\nПонеделник, 20 Февруари 2012 11:23\tНаписано от admin\nГарден Франц ООД започва създаването на палмови полета в България. Растенията са от самосев и ще бъдат отглеждани изцяло на открито.\nГарден Франц зарадва бургазлии с палми от вида "трахукарпус фортуней" и "бутиа капитата", разположени в морската градина, в близост до новооткрития културен център.\nГрешно разпространено сред клиентите в България е, че големината на растенията под наем се определя от литрите на съда, в който те са посадени. Малкото фирми, които предлагат палми под наем у нас наблягат на големи съдове, обикновенно неестетични бурета , където са посадени палми с височина на стеблото не повече от 50 сантиметра. По този начин се създава илюзията, че самото растение е голямо. Ние предлагаме специално патентован съд (дизайнерска изработка), в който са посадени палми до и над 4 метра.\nОтново подарък за Бургазлии. Гарден Франц засади петнадесет големи Вашингтонии на околовръстния път, срещу езерото Вая. Там можете да видите и маслинови дръвчета на възраст между 300 и 500 години.\nГарден Франц подари две Вашингтонии и една финикова палма, с височина над седем метра и на възраст 50г. всяка на община Бургас. Както бургазлии, така и гостите на града могат да се любуват на екзотиката и романтиката на тропиците. Можете да ги видите на влизане в град Бургас.\nГарден Франц ООД работи вече и в България. Заповядайте в офиса ни в гр. Бургас, на бул. Тодор Александров (бизнес център ВАЯ).\nСпециалната саксия - запазена марка на фирмата разчупва досега наложените традиции на дървени бурета и качета. Новата изцяло метална саксия се отличава със стил и здравина. Удобна за транспорт и красива тя се вписва добре както на открити, така и на закрити пространства.


град София, Център, 96 кв.м, 3-ти ет., Лок.отопл., ' Явлена' Ви представя ексклузивно, имот в идеални ..., тел.: 0884608700\nград София, Център, 134 кв.м, 4-ти ет., ТЕЦ, ' Явлена' Ви представя аристократично жилище на ул ..., тел.: 0884608700\nград София, Център, 97 кв.м, ул. Граф Игнатиев, 5-ти ет., ТЕЦ, ' Явлена' Ви представя ексклузивно невероятен имот ..., тел.: 0884608700\nград София, Медицинска академия, 100 кв.м, 3-ти ет., ТЕЦ, ' Явлена' Ви представя ексклузивно тристайно жилищ ..., тел.: 0884608700\n117 063 EUR\nград София, Лозенец, 98 кв.м, бул. Черни връх, 4-ти ет., Телефон, Лок.отопл., ЕКСКЛУЗИВНО, САМО В SALESOFIA, БЕЗ КОМИСИОННА ОТ К ..., тел.: 0889/33-30-60\nс. Младежко, област Бургас, 85 кв.м, 2-ри ет., Бургас, с. Младежко, двуетажна вила 85 кв.м, с доп ..., тел.: 0889604392\nград Варна, Спортна зала, 120 кв.м, 5-ти ет., ОФЕРТА 8296. Агенция ''Rehouse'' Ви предлага ЕКСКЛ ..., тел.: 0877 70 80 08\nгр. Поморие, област Бургас, 64 кв.м, 2-ри ет., Ключ в офиса. Просторен, двустаен апартамент. Съст ..., тел.: 0888221813\nград София, Манастирски ливади, 150 кв.м, 6-ти ет., Лок.отопл., Представяме на Вашето внимание едно интересно жили ..., тел.: 0897 090 332\nград София, Манастирски ливади, 143 кв.м, 9-ти ет., ТЕЦ, Продаваме просторен, полуобзаведен апартамент. Жил ..., тел.: 0897 090 332\nград София, Манастирски ливади, 130 кв.м, 3-ти ет., Телефон, ТЕЦ, Много просторен, тристаен апартамент в нова, луксо ..., тел.: 0898595406\nград София, Овча купел, 165 кв.м, 2-ри ет., Телефон, Лок.отопл., БЕЗ КОМИСИОННА ОТ КУПУВАЧА! Тристаен апартамент, с ..., тел.: 0888830528\nград София, Карпузица, 86 кв.м, Партер ет., НОВА ПО-НИСКА ЦЕНА! ЕРА Прима продава, обзаведен а ..., тел.: 0894884484\nград София, Изток, 149 кв.м, бул. Драган Цанков, 5-ти ет., ТЕЦ, Arco Real Estate представя ексклузивно най-новия с ..., тел.: 0895770245\n268 400 EUR\nград София, Изток, 165 кв.м, бул. Драган Цанков, 4-ти ет., ТЕЦ, Arco Real Estate представя ексклузивно най-новия с ..., тел.: 0895770245\nград София, Изток, 148 кв.м, бул. Драган Цанков, 2-ри ет., ТЕЦ, Arco Real Estate представя ексклузивно най-новия с ..., тел.: 0895770245\nград София, Изток, 112 кв.м, бул. Драган Цанков, 6-ти ет., ТЕЦ, Arco Real Estate представя ексклузивно най-новия с ..., тел.: 0895770245\nград София, Борово, 156 кв.м, бул. България, 6-ти ет., Лок.отопл., АRCO REAL ESTATE предлага ЕКСКЛУЗИВНО напълно завъ ..., тел.: 0895770245


Hugo Boss Boss The Scent, душ гел за жени 200 мл. | enzo.bg\nHugo Boss Boss The Scent душ гел за жени\n1 размер на продукта 60,20 лв.\nНовоHugo Boss Boss The Scentтоалетна вода за жени 100 мл.\nHugo Boss Boss The Scentтоалетно мляко за тяло за жени 200 мл.\nHugo Boss Boss The Scentдезодорант за жени 150 мл.\nHugo Boss Boss The Scentподаръчен комплект IV.\nДуш гелът Hugo Boss Boss The Scent изцяло допълва аромата от същата колекция. Придава свежест и оставя кожата гладка и пълна с аромат, който стимулира сетивата и повишава самочувствието. Всяко миене се превръща в невероятно изживяване.


За първия тур на местните избори ще бъдат отпечатани 17.2 млн. бюлетини - България - Дневник\n15:07, 10 окт 19 , 4300\nЗа първия тур на местните избори т.г. ще бъдат отпечатани 17 257 800 бюлетини, от които 6.9 млн. за избор на общински съветници. Предстои одобрението на образците на бюлетини в още две населени места, обяви говорителят на Централната избирателна комисия Александър Андреев днес.\nБюлетините за избор на кмет на кметство ще бъдат близо 1.6 млн., а за избор на районни кметове в София, Пловдив и Варна - 1.8 млн. Единичната цена за отпечатване на бюлетина е 32 стотинки.\nБюлетините, с които се гласува за кмет на община, кмет на кметство. както и районен кмет в София, Пловдив и Варна, са еднотипни. От лявата страна са имената на партиите и коалициите, издигнали кандидати, а от дясната - имената на кандидатите. По средата са квадратчетата с номерата на партиите, коалициите и независимите кандидати. Най-отдолу има опция "Не подкрепям никого". В бюлетината за избор на кмет на Столичната община например има 20 кандидати и "Не подкрепям никого".\nОт лявата страна на бюлетината за избор на общински съветници са вписани наименованията на всички партии и коалиции, регистрирали кандидатски листи, както и имената на независимите кандидати; а от дясната има кръгчета за отбелязване на преференция, в които има номера от 101 нагоре (в София до 161 - бел авт.). Има и възможност "Не подкрепям никого".\nПо неокончателни данни избирателите са 6 227 901, като в събота приключва подаването на заявления за гласуване по настоящ адрес, право на което имат притежаващите такъв от поне 26 април. Кандидатите за кметове на общини са 1254, а за общински съветници - 29 515, от които осем чужди граждани от Великобритания, Румъния, Гърция, Нидерландия и Полша. В изборите за кмет на кметства, които ще се проведат на 1968 места, ще участват 5059 кандидати, а за районни кметове в София, Пловдив и Варна - 460.\nРейтинг: 1727 15:10, 10 окт 19 Неутрално\nУбихме Българската Гора!!!!\nПочти толкова успешно колкото горските разбойници, които от години бродят из нея!!!!\nИначе през сълзи пеем и подсмърчаме : "Хубава си моя горо"....\nРейтинг: 482 15:11, 10 окт 19 Любопитно\nВ Костинброд колко бяха отпечатани? Някой да има спомен?\nРейтинг: 2790 15:17, 10 окт 19 Любопитно\n17.2:2=8.6 - толкова ли имат право да гласуват?\nРейтинг: 1267 15:17, 10 окт 19 Весело\nГерберската печатница в Костинброд вече е в очакване на заповедите за отпечаване на "правилния" брой хартийки.\nРейтинг: 1727 15:22, 10 окт 19 Неутрално\nНяма по-окаяна съдба от това да си рубладжия в Отечеството на Васил Левски, Христо Ботев и Георги Раковски!!!!!\nРейтинг: 289 15:28, 10 окт 19 Гневно\nМилиони на ветъра. Не искаха да гласуват електроното гласуване, проклетниците...\nРейтинг: 5603 15:29, 10 окт 19 Весело\nГолеми чаршафи тези бюлетини\nРейтинг: 1468 15:51, 10 окт 19 Неутрално\nРейтинг: 1309 16:07, 10 окт 19 Неутрално\nбих бил безкрайно изненадан ако истинския брой е над 5 милиона\nРейтинг: 1634 17:01, 10 окт 19 Любопитно\nАсега тея дето лелеят и милеят за народната пара.\nДа сметнат и пресметнат за колко време щяха да се изплатят.\nТези уш скъпи и прескъпи електронни машини,\nЩото стана като с диетите,\nВсеки се хвали колко ще свалим през първата седмица.\nАма никой не казва през втората третата и т.н.\nТука е обратно сключва се досовор за наем а не за покупка.\nНаемът колкото покупката.\nПрави се бакалска сметка и леле мале много скъпо и сложно отменяме го.\nА на другото преброяване сигурно пак 90% ще се преброят електронно.\nБез да ги е страх да напишат за най свидното си.\nКолко имота имат колко Голфа и буркана в мазето.\nА да гласуват електронно за един доказан търчи лъжи щом е решил да става политик да не могат така ли?


ГАДНИТЕ ВЪПРОСИ И МИСИРНИКА – Свободно слово\nГАДНИТЕ ВЪПРОСИ И МИСИРНИКА\n12.05.2020 admin Начлна дясно 0\nИнтересна аналогия направих днес между Доналд Тръмп и Светиня Му Бойко Борисов /да се свети името Му/. Тръмп отказа да отговаря на „гадни въпроси“ на медиите и прекрати брифинга си, защото не му харесаха журналистическите въпроси. Трябва да призная, че нашият ГМР се справя къде по-добре от американския президент.\nМисирникът, тоест медиите, са напълно овладени от ГМР и Шиши. Свободни медии с изключение на „Евроком“ и няколко малки регионални телевизии, няма. Дори Сталин би се впечатлил от пълното овладяване на журналистическата мисъл. Всички читави разследващи журналисти бяха натирени от националните медии, а на тяхно място се сложиха удобни журналиститутки, които ГМР без срам и свян нарича в лицето им „мисирки“.\nИ бих казала, че взаимно си се заслужават, ако резултатът не беше промиване на съзнанието на хората и пълен контрол върху информацията. Защото има много части от България, в които има единствено ефирни телевизии, а хората нямат достъп до интернет.\nЦялата информация получават от проправителствените удобни журналиститутки и съответно с ежедневното набиване на канчето, са промива и съзнанието им. Както казва хер Г.: „Една лъжа, повторена сто пъти, става истина!“. Трябва да призная, че гербавите са достойни негови ученици и прилагат стръвно методите му за политпропаганда. Което не е и за учудване, защото голяма част от тях са бивши кадри на БКП и то от най-лошите, от които дори родната им партия се погнуси.\nМного хора се питат защо няма реална опозиция, защо Президентът мълчи, защо никой не организира съпротива. Това е отговорът – защото информацията е строго контролирана и дори нещо да се прави, то не излиза като новина. А троловете на ГЕРБ, контролирани от някой си Паунчо, бълват фейк-новини и компромати в социалните мрежи, за да се разводни информацията и да не вярваме на никого. На брифингите и пресконференциите се канят само удобни журналисти. А който не мълчи, го изритват незабавно.\nЗатова трябва да се научим да виждаме истината. Да виждаме искреността, доблестта и моралът, дори когато за тях не пише на първите страници на свинските и пик-ливи медии. Да се научим да се доверяваме на почтените, а не на най-много тиражираните. Защото всеки, който е по страниците на гербавите мнения, по презумпция е купен от тях и не е реална опозиция, нито пък мнението му може да бъде обективно.\n„1984“ не е роман, а ръководство за гербавите. Съпротивата е наш дълг! Защото имаме само една Родина! И сме длъжни да я пазим за бъдещето!


Пермакултурата - система за дизайн на устойчив начин на живот | Вкусните био-градинки\nПермакултурата - система за дизайн на устойчив начин на живот\nHome / Пермакултур ...\nавтор: Михаела Царчинска\n„Трябва да бъдем не просто хора с идеи, а такива, които дават решения за бъдещето“ – казва един от най-силните пермакултурни дизайнери на съвремието – Джеф Лоутън.\nПермакултурният дизайн е уникално съчетание от традиционни практики и научни познания, от мъдростта на вековете и съвременните открития. Веднъж запознал се по-обстойно с него, човек добива яснота за неизменната свързаност на всяка съществуваща дисциплина, изучавана от най-ранна възраст. Тя включва стратегии, изпитани във времето и достижения от опита на хората по цял свят - демонстрационни центрове могат да бъдат посетени навсякъде, както и множество курсове, специалисти и автори.\nЗадайте правилния въпрос, преди да потърсите верния отговор.\nИмате правото да дишате чист въздух, пиете кристална вода, ядете естествена храна, да се чувствате комфортно в разумно построените си домове, отглеждате топли приятелски отношения и здрави общности.\nПомислете какво би било, ако работата ви със земята през седмицата е само 10 часа, а останалите 30 използвате за обработка на своята душа – култура. Пермакултурата е система на изключителните възможности, тя носи смисъл и удоволствие, и ако това не е така, то явно в дизайна е допусната грешка. Хубавата новина е, че тя винаги може да се поправи.\nПермакултурните системи могат да бъдат развити в различни мащаби – от ферми до апартаменти, от селища до цели квартали и градове, като може да бъде забелязана в дворовете на училищата или зелените площи около блока. Те доказват, че съществуват решения за всеки климат, включително тропически, пустинен, планински или крайморски. Едни от най-популярните дизайнери в света – Зеп Холцер в австрийските Алпи и Джеф Лоутън в пустинята на Йордания правят точно това – създават разнообразие, красота и изобилие в иначе неплодородни райони на Земята. Пермакултурата става популярна най-вече с природосъобразното управление на ресурсите, от където и започва развитието си, затова и най-много примери могат да бъдат открити в тази област.\nвъзстановяване на изтощените от конвенционалното земеделие почви;\nулавяне на преминаващите потоци вода като дъждовната и използването й за по-дълго време;\nсъздаване на по-здрави и силни общности\nС методите си този дизайн превръща световната криза по изчерпване на ресурсите и промените в климата във вдъхновяващ проблем, който съдържа в себе си решението. Отново наблюдението (разчитането на пейзажа) и взаимодействието с природата крие в себе си ключа към жизнеутвърждаващите примери, които тя представя в заобикалящия човечеството свят.\nВ последствие погледът се разширява към създаване на самоподдържащи се системи и в останалите сфери на културата изобщо, като архитектурата и строителството, технологиите и икономиката, здравеопазването и образованието и т.н. Днес пермакултурният дизайн обхваща целия свят със своята достъпност, функционалност и добавяне на значителна стойност към всяка една от тях.\n3-те ЕТИКИ НА ПЕРМАКУЛТУРНИЯ ДИЗАЙН\nГрижа за земята е първата етика в Пермакултурата или както Дейвид Холмгрен предпочита да обяснява – грижа за почвата, защото тя е единственото нещо в природата, което може драстично да бъде повлияно от човека, както показват и промените в климата. Разбира се тук става дума и за природата изобщо, като източник на целия живот на планетата, за чието здраве и равновесие хората биха могли да допринасят с прости и достъпни методи.\nТази формулировка на третата етика в Пермакултурата се ражда по-късно, но и се установява по-категорично с времето и практиката като най-точна. Друго нейно обяснение звучи като поемане на лична отговорност за свръх-населението и консумацията в днешната култура. Но споделяне на изобилието се доказва като най-точно попадение, защото то обръща вниманието към възможностите на всеки един човек лично, но и целокупно да предава и приема знания, ресурси, средства и т.н. неща, които използва в живота си всеки ден и които могат да бъдат качествено и количествено определени.\n12-те ПЕРМАКУЛТУРНИ ПРИНЦИПА НА ХОЛМГРЕН И МОЛИСЪН\nНаблюдавам и взаимодействам (Observe and interact) –– Избирам най-подходящото разположение (Relative location)\nНаблюдавам и взаимодействам с околния свят, изследвам го, общувам и изучавам детайлите. Водя си записки, рисувам и чертая. Събирам впечатления и намирам начин да приложа наученото. Ето и един пример след всичко изброено до тук. В Пермакултурата се прилага т.нар. зониране, което се отнася до съобразеното разполагане на елементите в живата система, която се създава. Взема се предвид отстоянието им едни от други и спрямо главното местообитание на човека, така както се отчита употребата на даденото пространство. Зоните са 5 като нулевата е дома, а петата е дивата природа, която винаги трябва да присъства в системата при създаването й. Този тип дизайн определя количеството на вложена енергия и време за изпълнение на дадена поддържаща функция от човека. Добре известен е вече и в България модела на градината тип „билкова спирала“. Тя се поставя в близост до кухнята, като гарантира винаги свежи подправки за трапезата на една ръка разстояние.\n2. Улавям и съхранявам енергия (Catch and store energy) – Планирам енергийно-ефективно (Energy efficient planning)\nСлед като сме забелязали какви са наличните ресурси, които дават живот на системата, създаваме начин да ги задържим. Например, какво се случва с дъждовната вода? Мислили ли сте за нея като източник на енергия, така както знаете че дава живот? Тя изтича по покривите, в каналите, пътищата и наклоните на терена. Бихме могли да я забавим и използваме като източник на енергия, чрез например задържането и в контейнер, свързан с улуците на покрива, габион (вижте графиката по-долу), ключова линия (keyline) или лъкатуш (swale). По този начин пестим енергия като позволяваме на дадения ресурс да отдава такава по-дълго време. Също така може и да не се налага използването на гориво за изпомпване на водата, ако използваме гравитацията и налягането. Така даваме началото на една жива система, в която поощряваме непрестанното пораждане на нов живот и то с малко усилия и средства.\n3. Постигам реколта (Obtain a yield) – Реколтата е ограничена само от липсата на познания и въображение (Yields are limited only by information and imagination) и Повишавам последователността и развитието (Accelerating succession and evolution)\nТака както не е възможно да се работи на гладен стомах или както е казал народът – „Гладна кокошка – просо сънува“, така и труда ни трябва да бъде увенчан със съответните резултати и удовлетворение от положените усилия. Съществуват множество техники, с които може да се увеличи производството и качеството като т.нар. напасване на функции и растения, създаване на дългогодишни самоподдържащи се системи, на разнообразие от растения с различни височини, които си помагат едни на други и т.н. Една от най-ключовите теми в Пермакултурата е хранителната независимост и собственото производство на храната, която консумираме, дори и в градска среда. От една страна това е крайно необходимо, заради резкия спад на качеството на продуктите на пазара и същевременното покачване на нивото на заболяванията. От друга, обаче, така поемаме и лична отговорност за последствията върху здравето си и това на околните (включително на Земята), било то и с отглеждане на малки количества като начало. Пермакултурата доказва, че ако възприемем функционалния модел на гората може да постигнем истинска устойчивост в начина си на живот.\n4. Прилагам и приемам уроците на житейския опит (Apply self-regulation and accept feedback) – Погледни и двете страни на монетата (Everything works both ways)\nУча се от грешките си и се вслушвам в мнението на другите. Това ще рече, че човек неминуемо стига до етапи, в които дизайнът му няма да проработи, след като е бил приложен и е необходимо да забележи урока, който се явява пред очите му, понякога и чрез мнението на страничните наблюдатели на ситуацията. Трудно е да се приеме грешката, но щом това се случи човек натрупва полезен житейски опит и нови познания в сферата на нуждите и интересите си. Например, става все по-популярна техниката на мулчирането със слама, но много важно е количеството, което се полага около съответното растение в зависимост от почвата, на която то расте, възрастта му и колко често се полива или вали дъжд. Така в един сух терен би било много по-разумно да се направи вдлъбната, а не повдигната леха, или обратното, ако често вали дъжд е необходимо да се сложи цяла сламена бала да попива влагата като гъба или да се смели толкова ситно, че да не пропуска влагата в корените на растението. Ето пример за вдлъбната оранжерия, която действа целогодишно със стабилна температура и влажност. Особено подходяща за климата на България.\n5. Използвам възобновяеми ресурси и услуги (Use and value renewable resources and services) –– Използвам органични ресурси (Using biological resources)\nЦеня всички ресурси като ги използвам отново. Тук става дума не само за възобновяеми енергийни източници, екологично-чисти и здравословни храни и биоразградими почистващи препарати, но и за инвестирането в етичните услуги, които предоставя даден човек, фирма, общност и т.н. Например, множество козметични компании и такива за храни използват палмово масло в продуктите си (пасти за зъби най-вече), което е създадено след изсичането на естествените екваториални гори (напр. тези на о. Суматра в Индонезия), нарушаването на цялостната екосистема, избиването на редки видове животни като маймуните, които ги обитават, замърсяването на питейните води и унищожаването на ресурсите, от които се препитава местното население от дълбока древност. Тези компании печелят много от евтин и нездравословен продукт с пагубни последствия за хората и природата. Те се опитват да скрият наличието на палмово масло в продуктите си като го изписват по различни начини – най-популярният, сред които е Sodium Lauryl Sulfate (SLS). В много страни този тип компании се задължават да спрат изкупуването на палмово масло и да сложат надпис на продукта си – SLS free.\n6. Намирам полезно приложение на всичко (Produce no waste) – Енергиен кръговрат (Energy cycling)\n7. Следвам закономерностите в природата (Design from patterns to details) – Всеки елемент изпълнява множество функции (Each element performs many functions)\nИзползвам тенденциите и формите на природата в дизайна си, като навлизам в по-голям детайл с всяко следващо действие/движение.. В Пермакултурата се обръща голямо внимание на закономерностите в природата. Те включват обичайната повторяемост на случващото се в една естествена среда, което например може да бъде видяно в цифровата прогресия на Фибоначи и златното сечение и изобразено под най-различни форми. Ето кои са основните сред тях – спиралата, паяжината, вълната, водовъртежа, шестоъгълника, пукнатината, звездата, овала и дървото. Много интересна е формата на дървото, например. То се разклонява в същия порядък, както всяка една река в природата или поток в човешкото тяло. Знанието за това се използва в същинския пермакултурен дизайн на една жива система от връзки между елементите, което я прави устойчива и удобна за работа като изпълнява функцията на равномерно разпределение на ресурсите.\n8. Свързвам и обединявам вместо да разделям (Integrate rather than segregate) –– Всяка значима функция се поддържа от много елементи (Each important function is supported by many elements)\nСъздавам връзки вместо да ги руша, което се отнася както до човешките взаимоотношения, така и до интегрирането на всеки един съществуващ елемент от заобикалящата среда в едно цяло – растения, птици, животни, електричество, постройки, водни площи, хора, гори, финанси, познания, полезни вещи, техника, превозни средства и т.н. Този принцип се ражда вследствие на наблюдението колко разпокъсано съществува всичко в съвремието и как не се обръща нужното внимание на изобилието, което може да се постигне, когато се комбинират повече ресурси в подкрепа на едно нещо. Например, може да стартира събирането на органичните отпадъци от всяко едно домакинство в града, „боклукчийски“ камиони минават и ги събират. После ги извозват до широка поляна в покрайнините на града, където те се редят на пластове като лазаня в комбинация с хартиените отпадъци от офисите и магазините да речем и сухата слама/клони/шума, добита от околните полета. Процесът на разграждане и превръщане в плодородна почва се активира с поливане с уловена в контейнери дъждовна вода, когато е нужно. Накрая освен компост, градът разполага и с метан, който се връща обратно към хората като газ, а плодородната почва се използва за малките градини зад блока или ядливите растения в саксии на терасата. Ето и един пример за градска пермакултурна градина в обществен парк.\n9. Използвам лесни и трайни решения (Use small and slow solutions) – Интензивни системи на малка площ (Small scale intensive systems)\nТози принцип поощрява находчивостта в човека винаги да намира начин. Например, дори и да разполагате с малко пространство за производство на собствена храна, да речем в града, то лесно може да осъществите модела на т.нар. три сестри – царевицата, тиквата и боба (вижте снимката от предишния принцип). Царевицата е стабилна и висока, по нея се увива боба, който отдава азот в почвата и храни другите две култури. Това е типична интензивна система на малка площ, при която се наблюдава т.нар. техника на помагащите си растения (companion planting). В България я откриваме с едно допълнение в западно-родопския край – картофите, които се посаждат в основата на боба и царевицата заедно с тиквата, тоест сестрите стават четири.\n10. Уважавам различията и прилагам разнообразието (Use and value diversity) –– Прилагам полезното действие на разнообразието (Diversity)\nВ хаосът и разнообразието се крият неочаквани възможности и когато човек се вгледа в тях открива в колко силна взаимозависимост са те. Тя гарантира здравина и стабилност. Лесно може вече да забележите колко подобни са принципите, които разгледахме до тук и въпреки това та са и доста конкретни. Тук спецификата се крие отново в скритите или не заложби на даден човек или пренебрегнатите качества на даден одушевен или не предмет. Наистина подобието създава известен комфорт, но и точно липсата на нова гледна точка ограничава развитието и истинската устойчивост на една жива верига от организми и събития. Например в природата се наблюдава т.нар. кръстосано опрашване. При него даден вид расте или се стимулира от друг, който наскоро е въведен в живата система (създадена е т.нар. в Пермакултурата гилдия). Насекомото, птицата, вятъра или човека пренасят прашец от прашника (мъжкия репродуктивен орган) на едно цвете до близалцето (женския) на друго, като по този начин се обогатява генетичната му композиция и се увеличава броя на хетерозиготните индивиди. Имате градина? Направете си хотел за насекоми като ползвате този от картинката по-долу за вдъхновение, като така ще привлечете най-разнообразни помощници за растенията си. Подсигурете им още малка площ, която да задържа вода.\n11. Използвам потенциала на гънките и периферията (Use edges and value the marginal) –– Ефектът на ъгъла (Edge effects)\nЕфектът на ъгъла е самия рог на изобилието. Това е онова пространство, където една зона преминава в друга и поради преходния си характер съдържа в себе си много повече залежи от ресурси. Например отлаганията след дъжд в канавките покрай пътя често пъти съдържат с себе си семена, измити от почвата минерали, които са се спряли тук под сянката и влагата на шумата. Така по естествен начин се е породила една жива система, която се самоподдържа, особено ако няма външна намеса. Затова и този принцип се прилага най-вече при създаването на стабилни структури и места, които ще приемат и отдават енергия за по-дълго време. В пермакултурният дизайн винаги се стремим редовете да са криви, както е в естествената среда на всичко живо, като по този начин увеличим пространството и задържим повече хранителни вещества при всяка една чупка на терена, която създаваме. Ето и как би изглеждало това в една сътворена от човека реалност с гънки и дълготраен ефект, особено за растенията в краищата и около кръглата компостираща кошница в центъра – т.нар. градина-ключалка.\n12. Посрещам творчески и позитивно всяка промяна (Creatively use and respond to change) – Подход – има се предвид позитивния подход към промяната (Attitude)\nПозитивният подход е ключов за Пермакултурата, до какъвто извод са стигнали създателите й Дейвид Холмгрен и Бил Молисън във времето на своите активни дискусии в края на 70-те години. „Опозиционната екология“, както я наричат те е ограничаващ процес, в който човешката енергия се насочва към водене на словесни и не само битки, а не към практика и творчество. Според тях е много по-важно да се достига до желания свят с богатството и познанията, които заобикалят човека – било то като чисто вдъхновение от функционалността на всичко съществуващо в природата или като прилагане на добре обяснени закономерности от вече минал през този процес учен. А най-добре би било да се комбинират и двете. В проблемът се крие решението и единствената разлика в изхода от ситуацията е подхода, който ще избере човека към нея.\nОчаквайте периодично допълнителна информация за всеки един от принципите в електронния ни бюлетин.


Привържениците на Локомотив (Москва) са бесни на ръководството, което реши да освободи старши треньора Юрий Сьомин. Вместо 73-годишната легенда на "железничарите", начело на тима от 1 юни ще застане сърбинът Марко Николич.\nВ огромната си част феновете на Локо са твърдо против раздялата със Сьомин. Вчера близо до стадиона в Черкизово се появиха графити в подкрепа на опитния специалист, който има общо 4 престоя като наставник на тима и донесе в клубната витрина цели 18 трофея - 3 титли, 6 купи на Русия и 3 суперкупи.\nМеждувременно стана ясно, че сериозни промени ще има не само в треньорския щаб, но и в състава на Локомотив. Това потвърди председателят на Съвета на директорите Анатолий Мещеряков.\n"Идват трудни времена и трябва да затегнем коланите. Вече не можем да си позволим да купим едновременно Гжегож Криховяк и Жоао Марио. От отбора ще си тръгнат 8 футболисти. Ще градим нов тим. Ще използвам повече собствени кадри. Изпращаме един успешен период и сме благодарни, че в него с нас беше Юрий Сьомин", каза Мещеряков.\nЛоко е на второ място преди подновяването на сезона в РПЛ. "Железничарите" имат 41 точки от 22 мача, а на 21 юни им предстои среща с Оренбург.


By Милко Георгиев 22-12-2009 14-09-2020 Академия, Кондиционно трениране, Упражнения\nНападите са изправящо движение в разкрач, което ангажира задната верига (еректор – глутеус – бицепс феморис) на предния крак. Задният изпълнява предимно балансираща роля, посредством предната верига (квадрицепс – тазов сгъвач – коремни мускули). Нуждата от стабилизиране на предното бедро активира медиалния глутеус, което прави нападите изключително важни за повишаване на функционалността и превенцията на травми в коленете, глезените и тазобедрената става.\nЗастава се прав с крака на ширината на раменете, прави се крачка напред на същата ширина. Тежестта се пренася на предния крак и се кляка надолу, докато задното коляно опре леко пода. Дължината на крачката е такава, че задното коляно в долно положение да е леко зад таза. Изправя се нагоре и след това се отблъсква назад.\nВсеки мъж в добра кондиция е редно да може да направи поне едно чисто повторение с тежест равна на 1.2 пъти собственото му тегло с всеки един от двата си крака. За жена тежестта е равна на личното ѝ тегло.\n2 thoughts on “Напади”\nЯвор Маричков says:\n27-12-2009 at 13:27\nЕдно от най-добрите упражнения и едно от най-грешно изпълняваните.\nКраката НЕ са един пред друг, все едно се ходи по въже.\nТежестта трябва да се пренесе на предния крак.\nЪгълът между бедрото и торса, трябва да е под 90 градуса. Така се пренася тежестта към силните мускули на задната верига. Максималното разтягане на седалищния мускул в долното положение го поставя в най-благоприятна позиция за максимално генериране на сила.\nПотъва се надолу през таза и коляното. Голяма част от хората правят упражнението през предната верига – само през коляно и четириглав мускул – което е грешно.\n11-02-2014 at 01:48\nМного хора пренебрегват техниката и пред очите ми ги гледам как се мъчат, точно при ходене по релси. Аз лично правя само напади и тяга за мускулите на краката, с правилна техника и съм ги развил супер. Много е важна техниката на нападите, много!


Интересни подаръци за жени ? (7) на топ цени — Банана\nПоказани 145 - 168 от 583 продукти\nНевероятна кошница с цветя от бонбони - 5броя бонбони Ferrero Rocher. Уникален подарък за всеки повод – рожден и имен ден, юбилей, сватба, първи учебен ден, бал, годишнина или просто начин да кажете „Благодаря!“ и „Обичам те!“. Поводите за малко сладко букетче или голям фантастичен букет са много. Може да избирате между вече готови ръчно изработени...\nКрасивата кутия крие приятна изненада - хармонична, ефирна композиция в светли пастелни тонове. Разцъфналите рози изкушават със сладката си сърцевина, пеперуди, панделки и перли са финалните щрихи, които допълват композицията. Направете празника на обичан от Вас човек по-красив с този елегантен подарък. Цветята са изработени ръчно, от цветна крепирана...


Подаръци директно попадащи в капсулния гардероб | Fashion Inside\nA post shared by Emma (@mybigfat1930snest)\nКапсулен гардероб – популярната формулировка, която през последните години се превърна в мантра, която сякаш се споделя от всички, независимо от модните си пристрастия и начин на живот. Въпреки че тази философия се ражда през 70-те години на миналия век, днес е по-популярна от всякога. Основната група от базисни артикули, които са с устойчива визия на променящите се бързо тенденции, и които могат лесно да бъдат съчетавани помежду си и надграждани – това е основният смисъл. Предстоят празници, и колкото да са светли и позитивни големият въпрос, на кого, какво да подарим е толкова напрягащ. Да не споменавам и бюджета, който можем да отделим за тази цел. Да си признаем, често подаряваме, а и получаваме доста безсмислени декорации, които се чудим, какво да правим! За най-близките си хора и приятели, които познаваме достатъчно добре, можем да помислим за нещо от света на модата, което да влезе именно в персоналния им гардероб и да им служи вярно. Разбира се, изборът на този подарък трябва да е съобразен с начина им на живот и личната естетика. В предпразничните намаления ще се опитам да „ударя едно рамо“ в тази посока.\nДа знаете, че изобщо не е тривиално да подарите топъл шал! Наскоро получих такъв и вече ме придружава редовно в градска среда, защото е избран от човек, който познава добре стилът ми. Да, в сиво е, неутрална гама, но точно в това е силата му. Далече от искрящото и претенциозно бяло и дистанцирано от мрачния характер на черното, то е с много по гъвкав нрав към всякакви съчетания. Така че, може да избирате между богатата гама от 50 нюанса сиво, най-малкото. Когато в играта се включи и дискретното присъствие на допълнителен цвят, като синьо, охра, зелено… сюжетните линии на играта стават още по-вълнуващи. Само преценете, кой е любимият цвят на човекът на когото ще го подарите.\nA post shared by Lifestyle/ Fashion/ Inked (@knoppi96)\nПризнайте си, това е и вашата голяма любов, притежавате поне два чифта! Джинсите са крайъгълният камък на всеки гардероб и дамски, и мъжки. Познавате добре адресанта на този подарък, така че кройката, която предпочита ви е ясна. Заложете на нюанс близък до класическия тъмен син цвят или черно и няма да допуснете грешка. Липсата на декорации, щампи или избелени участъци е голяма предимство. Така панталоните от деним се превръщат в стабилната база, върху която може да се надгради и с пуловер, и с палто, и със спортна шапка, и с ефирна риза, и с обувки на токчета, и с чанта в ярък цвят.\nАко ще я играете върху дъската на модата, то нека първата поставена „плочка“ да бъде Т. Точна като белия T-shirt, тотално познат и дори смятан за скучен. Това обаче е само на пръв поглед. Една бяла тениска с високо качество, от органичен памук, може да влезе във всевъзможни модни словосъчетания и то за години напред. От очевидна спортна трактовка, до сюжет с перфектно скроено сако или романтична пола. Надписите са бонус, пожелание, като често маркират симпатия към дадена марка или социална ангажираност към дадена кауза. Последното ни го показва и Карин Ройтфелд, осмелила се да се противопостави на властта на Ана Уинтор, подкрепяйки каузата @womenforwomen . Тя съчетава тишърта с женствена черна пола, явно място за съмнение относно този моден персонаж няма. Ако решите да проявите креативност то се спрете на чисто бял тишърт като към него добавите и текстилен маркер. Така получателя сам може да изрази своя личен почерк, при това не само със избора на стайлинг.\nНа скорост в бели маратонки\nГолямата власт на сникърсите е безусловна и неопровержима, въпреки спортния си произход. Няма какво да го увъртаме, все по-динамичният ни начин на живот ги превърна в любими не само на нас, но и на дизайнерите. Твърди се, че манията по белия колорит се е наложила защото се комбинират лесно. Голямото стрийт стайл отдаване набра скорост още преди години, но когато Карл Лагерфелд ги пусна по подиума за колекцията си висша мода за Chanel пролет-лято 2014, нещата направо избухнаха. Дори официални вечерни рокли или костюми ги припознаха за свои удачни партньори! Заложете на модели изцяло в бяло, без допълнителни цветни елементи, апликации и бродерии. Звучи малко скучно, нали? Е, един доста експлоатиран от мен похват лесно променя картината. Смяната на белите връзки с цветните веднага променя картината. Изборът на цвят, който е в гама към облеклото веднага създава цялостно единство на визията. Знаете, ДЯВОЛЪТ Е В ДЕТАЙЛИТЕ!\nA post shared by Tua Misura (@tua.misura)\nГолемите терзания относно празничните подаръци са излишни. Колкото и тези мои предложения да ви звучат скучни, те са стабилната основа на всеки капсулен гардероб. Те са абсолютно релевантни и към двата пола, това прави задачата ви при избор на подаръци още по-лесна. Възползвайте се от намаленията и изненадайте близките си с нещо практично и модерно, при това не за един моден сезон. Нека пазаруването да започне СЕГА!


Духът на музиката - Музика - Порталът към съзнателен живот\nКакво искаме, когато си пускаме музика? Искаме развлечение, вдъхновение, лечение. В зависимост от това каква потребност имаме, такава музика харесваме. В зависимост от отношението ни към музиката, можем да получим духа, който тя носи или да не го получим. Духът се съдържа в самата мелодия, думите са допълнение на настроението на мелодията.\nХристос казва "който приеме това дете в мое име, Мен приема". Това не значи само да приемеш сираче и да го възпиташ в християнските ценности. Това значи - на когото отношението му към Детския Дух е положително, такова е и отношението към Светия Дух, а оттам и към истинското му Аз.\nВъв дед метала например е духа на силата на разрушението. А в романтичните балади е романтичния дух. Светия дух къде е? В песните със силна Любов, която граничи с плач. А Детския Дух къде е? В песните на Учителя, които са радостни и в ... песните на "смехуранчетата"!\nвдъхновено от лило и стич - дед метъл трябва да слушат хора, които се занимават с груба строителна дейност например разбиване на подова настилка\nА така сега ...и в музиката значи имало духове...а Музите... дали всеки стил си няма ...Музичка\nТуй за дед метъла и за подовата настилка ми хареса...то може и степче да си тананикат...за отношението към Детския Дух и Светия Дух също иначе много обичам ...детските руски песнички...всички...не само Усмивка/дружба начинается с улибки, Оранжевое небо,А нам всьо равно.., Вини Пух,Чебурашка.. даааа благодаря ти\nОт тези песни по-духовни няма.\nОтлична подборка - много благодаря за информацията Светли празнични дни!\nВинаги имате избор каква музика слушате. Изберете правилното! Може да "ти" се слуша тъжно, но си пусни весело.\nДобавено Януари 20, 2006 (edited)\n"Музиката е необходима за мисълта, както храната за стомаха. Без музика и хармония човек не може да мисли правилно. Щом не може да мисли правилно, той не може да има никакви постижения. Можем да кажем, че музиката е необходима за ума, за душата и за съзнанието на човека. Тя разширява съзнанието, повдига духа, облагородява душата и помага на мисълта. Музикалният човек лесно се справя с противоречията и мъчнотиите в живота си. Като знаете това, пейте и свирете, да се свържете с разумния свят, който е готов всякога да помага. Както музиката влияе върху мисълта, така и мисълта влияе върху музиката. Мислете право, приемайте само чисти мисли, за да пеете и свирите добре."\nИз "Работа, музика и мисъл"\nРедактирано Март 15, 2008 от Моника13\nЕдна вметка, не на място, но не е тайна, че при развитието на човека се " отваря " ларингса и така той става по-музикален от гледна точка на гласовото възпроизвеждане на музиката...\nГоре - долу е така. Не е много ясно точно какво става, но става нещо с гласа на човека, наистина. Обаче ако се развива... А всеки знае, че гласът може да бъде развит и със специално обучение и упражнения. На пръв поглед може даже да се получат сходни резулати. Може дори да се получи и звестно развитие (т.е. има някаква взаимна връзка). Вероятно е само до някъде. Оттам нататък, ако развитието поизостане, се получават болести на носоглътката, на щитовидната жлеза също. А иначе - за музиката какво ли не е казано. Едва ли може още нещо ново да се каже. Да, тя е ключ към много неща. Може и към човешкото сърце да е. Може и да разбива. (Някои видове музика наистина много добре стават за къртене на мозайка!) Обаче най- добре е вместо да се говори за нея- да се създава. Който както и каквото може- да композира, да пее, или да свири, да танцува. Хайде, опитайте още сега!\nПривет на всички музиколюбци!\nХей, Тигре, за музиката се иска и талант! Само лично желание и добронамерена подкана не стигат.\nВиж, в банята може. Там няма кой да изплаша.\nСамо да препоръчам една песничка - Shiva Chandra - Ocean. Изклиучително дълбока...\nЗнаем, че музиката има три степени на проявление – в Божествения свят, в духовния и във физическия и че Музиката е един Принцип, който има различни начини на проявление.\nВидове музика…от Словото знам за три основни във физическия свят – съвременна музика, класическа музика и окултна музика.\nДа, възможни са най- различни класификации на музиката. Само че едва ли някоя от тях прави по- разбираема магията на музиката. Тя затова е магия. Класификацията е някак за успокоение на интелектуалната ни част. А за емоционалната част от нас... остава утехата на Живата музика- изпълнена на живо, от някой, който умее да пропуска през себе си един особен Жив ( и Живителен) поток. Който го е усещал- ще знае за какво става дума. Живата музика може и сами да я изпълняваме. Наистина, може да става само за банята, обаче пак е достатъчно Жива. Защото така минава през нас, а не покрай нас. Впрочем, ето едно конкретно предложение за тези, които обичат Жива музика, не искат да си разбъркват молекулите с нея (Използвам случая да благодаря за чудесната връзка към страничките с информация за чудните експерименти на един японец! Информацията е много интересна и полезна! ), а да усещат живостта и. Има един чудесен младежки хор- "Аве музика". Търсят си нови хористи. Е, трябва да са от София, да Обичат музиката, да са музикални, не пречи да са музикално грамотни. Но може просто да са с достатъчно добър слух. Каква музика пеят? Информация за тях има на адрес www.avemusika.org. Любителите на музиката на Петър Дънов познават този хор от концерта на 11.май 2003 г.\nПривет на всички търсещи Жива музика!\nwww.avemusika.org не се отваря при мен.\nУжасно! Грешката е изцяло моя!!! Мола за извинение всички, които са били лишени от възможност да видят нещо хубаво заради правописната ми грешка!Адресът е www.avemusica.org. Благодаря на Петър Станков!\nПожелавам приятни мигове на новите приятели на Аве, а и на бъдещите хористи!\nМного хубави определения и разграничения, за видовете музика си дала Благост!\nКакво да кажа за музиката,освен че след любовта,тя е другото невероятно нещо на този свят\nАз лично не си представям този свят без музиката,във всичките и форми и нюанси\nАко има нещо,което наистина ме е спасявало по невероятен начин в наистина сложни ситуации,ами това е разбира се МУЗИКАТА\nТри пати УРА!!!!!!!!!\nМузиката + Математиката + Молитвата ...даааа\nНаскоро открих за себе си магията на музиката на Secret garden. Като тип музика- класифицират я като неокласика. Като магия- магическо. Боя се, че у нас по магазините няма много нещо от тях. И в интернет не са лесно достъпни- в Data.bg има малко, и по други торент търсачки има туй- онуй. За истинските любители срещата с тяхната музика ще бъде истинско магическо преживяване!\nДухът на музиката е много важна част от духовната вълна на което и да е поколение хора , на който и да е народ .\nВода - Елица и Стоян - Духът на Музиката и Магията на Българския Глас в действие!!!\nСпоред мене Духът на музиката идва от "Музиката" която се получава при движението на Небесните сфери в Космоса.\nИ ако човек има развити сетива той "чува" движението на Небесните сфери като Божествена музика ..... това е като опиум за сетивата. Няма по сладка отмора от това човек да "слуша" Музиката породена от движението на Божествените сфери. Този Музика твърде често може да е придружена с великолепни безсенчести багри изрисувани като с магическа четка от Твореца.\nТогава е Абсолютна красота... неземна красота .... Духът на Музиката ....\nЕлица и Стоян наистина са страхотни музиканти . Човек се усеща жив във всяка фибра на тялото си , като ги слуша . Тече живот в тях .\nРедактирано Април 2, 2007 от Инатари\nЧудя се, случайно ли образованиего по музика у нас така силно западна (като се почне от средното училище- като хорариум, методика на работа, и се свърши с професионалното образование) . Също се чудя, случайно ли заедно с другите възможности за самодейни музикални преживявания, които драстично намаляха, хоровото изкуство и то е на изчезване у нас...\nО, дано да е само временно явление и да не е проява на закономерност... Че в орфеевата родина ще се озъртаме за Духа на музиката, а скоро може и да не подозираме, че изобщо има такова нещо\nПризнавам си с риск да ме замерите с нещо, че от малка съм фен на Майкъл Джаксън - въпреки всичките скандали в които го въвлякоха човека си е артист и с добър глас. Има доста песни водещи към добро - Heal The World, Will You Be There, Earth Song, Smile, Another Part Of Me, Man in The Mirror...\nИначе слушам и други музики - видях първият коментар за метъла - съгласна съм че не е най-хармоничната музика, аз не си падам точно по дед но си падам по хеви метъл - има песни и групи които водят към душевна сила и вяра в себе си, както и към свобода - ще цитирам любимите си Helloween - Number One, Power - песента е доста насърчаваща когато си загубил вяра че нещата че тръгнат добре. Попринцип повечето им песни окултират свободата - нещо което в миналото ни е било отнето поради лошият режим на управляващите политици тогава, които са си мислели че със лоша сила и власт могат да те оковават в граници. Друга група която илюстрира тази ситуация е Europe - Final Countdown - в песента става дума за края на лошият режим и началото на свободата. Рока и хеви метъла всъщност илюстрират на какво е способен човек за свободата когато му бива отнета и когато бива заплашван заради нищо, за жалост някои групи обърнаха тази музика и в други лощи насоки - не винаги когато стоиш мирно и търпиш наивно нещата стават на добре - понякога някой може да се възползва и да ги направи още по зле.\nЗдравейте,някой чувал ли е музиката на Давид? Една интересна българска формация,за съжаление само с един албум,които излезе\nпреди две години със стилен и запомнящ се вокал!


Мънцата Пон 22 Ное 2010 - 17:20\nДали не е време да помислим вече и за това\nПоследната промяна е направена от Мънцата на Сря 24 Ное 2010 - 17:27; мнението е било променяно общо 1 път\nstrijok Пон 22 Ное 2010 - 20:16\nОще нимой да мисля, ма за това нема кво да мисля - сметката е ясна, стига да е отворена\nchapara Пон 22 Ное 2010 - 22:14\nАз, по въпроса лично мисля ,че си има хора подели инициативата и дано не им е умръзнала,ако не им е , ще направя всичко необходимо\nКИРО Вто 23 Ное 2010 - 0:52\nНе им е омръзнала - ще има инфо допълнително.\nМаааа,то Емо Василев си пише тук.\nЩе си каже приказката.\nandro68 Вто 23 Ное 2010 - 9:42\nАз бих се включил,ама просто като идея ми се върти-що да не помогнем само от нашия си форум на някой друг дом за сираци?-Няма значение кой-вие кажете!Като гледам снимките на сградите-явно доста хора им помагат,пък и тоз скандал по медиите нещо не ме предразполага към благотворителност!http://bnt.bg/bg/news/view/40114/skandal_v_manastira_v_novi_han\nНе искам никого да обидя,просто изказвам мнение!\nPavkata 1977 Вто 23 Ное 2010 - 10:56\nТакаааа,ентусиазиран от прекрасната среща имам едно предложение,да си стегнем нашите редици и да си съберем каквото можем,смятам,че сме достатъчно много и задружни за да имаме собствена идентификация и собствено лице!\nПо въпроса къде да се дарят парите:милосърдието и добрината са важни,важно е да грейнат нечии детски очички,да зарадваме децата за Коледа,детското щастие и радост са ни целта!\nНека се разберем точно какво ще направим и ще пуснем една анкета(за точното място) за да е максимално демократично!\nНаско2 е създал и банкова сметка,която можем да използваме(не съм говорил с него,но смятам,че ще подкрепи каузата)!\nПриятен ден на всички и моля модове и админи да маркират по някакъв начин темата като важна за да може да се включат колкото се може повече хора!\neminem94 Вто 23 Ное 2010 - 11:21\nИ аз ще подкрепя инициативата .\nСЪНДИ Вто 23 Ное 2010 - 11:28\n[quote="Pavkata 1977" една анкета(за точното място)\nТочното място се знае от годин и няма да се променя:\nПред Входа на Слатинската борса.\nPavkata 1977 Вто 23 Ное 2010 - 12:41\nСЪНДИ написа: [quote="Pavkata 1977" една анкета(за точното място)\nСънди,имам предвид дарението къде ще отиде,а не ние къде ще се срещнем!\nElfi Вто 23 Ное 2010 - 12:55\nАбсолютно ЗА, но мисля че няма време за анкета. Днес е 23.11. и ако традицията се спазва, т.е. дарението да е преди Никулден, имаме само 10 дена за организацията - на 4-ти 5-ти декември трябва да се осъществи приемо - предаването на продуктите.\nPavkata 1977 Вто 23 Ное 2010 - 13:13\n3-4 за уточняване,5 дни за анкета и няколко дни за събиране на парите...Повечето си имаме достатъчно данни(скайпове,телефони...)както се уточняваме кога,къде,с кой да идем за риба или да се напием,така ще се уточним кога,къде и на кой да дарим радост и поне за кратко спокойствие!\nВремето е достатъчно!\nНе претендирам да се сменят получателите на дарението,просто апелирам да се вслушаме и в другите,в различните мнения!\nМорската група е много силна,може и те да имат нещо предвид...\nnasco2 Вто 23 Ное 2010 - 13:51\nPavkata 1977 написа: Наско2 е създал и банкова сметка,която можем да използваме(не съм говорил с него,но смятам,че ще подкрепи каузата)!\nЗащо смяташ така? Мислех, че ме познаваш, трябва да си сигурен.\nPavkata 1977 Вто 23 Ное 2010 - 14:18\nБях сигурен Насе,но не е етично без дори да говоря с теб да взимам решения и да говоря от твое име!\nСЪНДИ Сря 24 Ное 2010 - 13:23\nPavkata 1977 написа: 3-4 за уточняване,5 дни за анкета и няколко дни за събиране на парите...Повечето си имаме достатъчно данни(скайпове,телефони...)както се уточняваме кога,къде,с кой да идем за риба или да се напием,така ще се уточним кога,къде и на кой да дарим радост и поне за кратко спокойствие!\nИзминаха дванадесет часа,а раздвижване по-темата няма.Защо ли?\nPavkata 1977 Сря 24 Ное 2010 - 13:49\nКакто кажеш Мънцони,значи всичко е ясно и да действаме!\nПоследната промяна е направена от Pavkata 1977 на Сря 24 Ное 2010 - 14:11; мнението е било променяно общо 1 път\nМънцата Сря 24 Ное 2010 - 14:01\nПредлагам да спазим традицията, мога да предложа и Дом Майка и дете във Варна, но ако тръгнем така много ще се разводнят нещата и ще стане мазало. Така че мисля, всичко е ясно, аз лично утре съм в банката\nstrijok Сря 24 Ное 2010 - 14:11\nПо коя сметка на Наско или на Емо не можах да разбера\nnasco2 Сря 24 Ное 2010 - 14:35\nstrijok написа: По коя сметка на Наско или на Емо не можах да разбера\nВ рибата има дадена някаква сметка, ко ше праим? Не е нито една от двете?\nМънцата Сря 24 Ное 2010 - 16:28\nСметката на Наско\nstrijok Сря 24 Ное 2010 - 16:39\nКакво да пише в графата основание - предполагам ''благотворителност'' или ......\nМънцата Сря 24 Ное 2010 - 16:43\nЗахранване на сметка, мисля че ще е достатъчно\nnasco2 Сря 24 Ное 2010 - 17:06\nstrijok написа: Какво да пише в графата основание - предполагам ''благотворителност'' или ......\nКИРО Чет 25 Ное 2010 - 17:29\nОт първата вечер в Поморие останаха 157 лева.\nМислех в сметката на форума да ги вложа.\nСега се чудя,добре е да видя и вашите мнения.\nОсвен това има няколко неща за благотворителен търг,но\nпо-късно ще ги пусна тях.(след няколко дена)\nМънцата Чет 25 Ное 2010 - 17:33\nМоето мнение е да ги сложиш във форумната сметка. Дарението е личен акт и жест, който има желание и възможност, ще даде.\nPavkata 1977 Чет 25 Ное 2010 - 17:56\nТова,което е останало от Поморие в сметката на Форума,а дерението е абсолютно доброволен и анонимен акт,кой каквото има на сърце и кой каквата възможност има,ДОБРИНАТА няма име!\nХора дайте да се раздвижим,няма толкова много време!\nВъв всички четени теми ли да пускам постове свързани с тази тема???\nЧернокоп риболов указател чепарета морски Васил съфорумците маринован лодка чепаре паламуд шкембе Василев nikgeo зарган морска лефер монтажи снимки Само гръцки брега възли чорба лодки Мънцата